આમ છતા આ નવા પોલીસ અધિકારીએ પોતાની ફરજ ને બદલે પોતાની વ્યંકિતગત માન્યતા કે વિરોધના રૂપે છદમ (છુપુ) યુધ્ધ શરૂ કર્યું તેમણે ઉંઝાનું વહીવટી તંત્ર ખોરંભે પડે તેમાટે પોલીસ સ્ટેશનના જવાનોને પરેશાન કરવા માટે ખોટી રીતે ખુલાસા પુછી સ્ટેશન ડાયરીમાં સાચી ખોટી નોંધો કરી હેરાન પરેશાન કરવાનું ચાલુ કરતા મહેસાણાના હોંશિયાર અને સમજુ પોલીસ વડા એ આ ડીવાયએસપીને કહ્યું કે ઉંઝાના આજ જવાનો અને કર્મચારીઓની મદદથી જયદેવે અતિશય કપરા અને મુશ્કેલ સંજોગોમાં પોસ્ટ ગોધરા તોફાનો દરમ્યાન એક આદર્શ અને નમુના રૂપ કામગીરી કરી જીલ્લા આખાને પ્રેરણા આપેલ છે તમે તમારો દ્રષ્ટિકોણ ફેરવો, પરંતુ જેને કોમી માનસીકતા ઈર્ષા અને સ્વાર્થી ભાવના ના પાટા આંખે બંધાયેલા હોય તેમને સાચુ દર્શન થતુ જ નથી આ ડીવાયએસપી એ ત્યારબાદ જયદેવ ઉંઝા રહ્યો ત્યાં સુધી તેમની આ માનસીકતા અને ઈર્ષા તથા સ્વાર્થી ભાવનાનો દ્રષ્ટિકોણ દબાવીને છુપાવી રાખેલો પરંતુ જયદેવ અને પોલીસ વડા તેમજ તે પછીના પણ પોલીસ વડા બદલાઈ ગયેલા તે પછી પોતાની અસલીયત જાહેર કરેલી.